google/wiki40b huggingface dataset:
Sivfluer

Utseende

Små (1,3 - 4,5 mm), slanke fluer. Kroppen er påfallende langstrakt og beina temmelig korte, så fluene virker lave. De fleste artene er gul- eller rødaktige på farge men det finnes også mørke arter. Brystet (thorax) er avlangt med minst to par kraftige børster på ryggsiden. Scutellum (den bakerste ryggplaten) har et par små og et par store børster. Vingene er temmelig lange og smale, hos noen arter er de redusert. Som oftest er vingene mer eller mindre mørkt fargede. Beina er slanke og forholdsvis korte. Bakkroppen er lang og sylindrisk, hannens ytre kjønnsorganer synes som en kraftig, hard kapsel.
Hodet er stort med bred, flat panne. Fasettøynene er store og runde. Ved innerkanten av hvert fasettøye sitter 4-5 børster, det er også et par lange, fremoverrettede børster mellom de tre punktøynene, et par små, kryssende børster bak disse og to par kraftige børster ved hodets bakkant. Antennene er av vanlig fluetype, det tredje leddet er avrundet og fint hårete. Antennebørsten (arista), som sitter oppe på det tredje antenneleddet nær roten, er lang og fjærgrenet. De har en kinnbørste (vibrissa) fremst på hodets underkant. 
Larvene er pølseformede, nokså langstrakte, tilspisset i hodeenden. De ulike segmentene er tydelig avsatt med innsnevringer. På det bakerste leddet sitter et par åndehull (spirakler) på sopp-formede vorter.

Levevis

Sivfluene lever i fuktige miljøer, både i åpne landskap og i skog. De er knyttet til planter i gressfamilien og til dunkjevler (Typha), starr (Carex), siv (Juncus) og sjøaks (Scirpus), men synes ikke å skade vertsplantene noe særlig. Trolig spiser sivfluelarvene først og fremst døde plantedeler. Noen få arter er også kjent fra tofrøbladete planter og fra sopp. Disse fluene er ofte tallrike på fuktige gressmarker, men gjør lite av seg, og lite er kjent om deres økologi.
Michel Platini

Biografi

Platini var en offensiv midtbanespiller som ofte fungerte som bindeledd mellom midtbanen og spissene. Han regnes som en av Frankrikes beste spillere gjennom tidene, og ledet «Les Bleus» nærmest egenhendig til EM-triumf i 1984. Platini spilte totalt 72 landskamper, og scoret 41 landslagsmål, hvilket gjorde ham til Frankrikes mestscorende landslagsspiller gjennom tidene inntil han ble slått av Thierry Henry.
På klubbnivå spilte Platini de første årene av sin karriere for middelhavsfarerne AS Nancy, før han ble kjøpt av AS Saint-Étienne i 1979. Her spilte han tre sesonger, og var med på å vinne den franske ligaen i 1981. Året etter ble han kjøpt av den italienske klubben Juventus, og her var han med på å vinne to ligamesterskap, samt Europacupen for serievinnere i 1985 – en kamp som blir best husket for tribunetragedien som kostet 39 mennesker livet.
Platini representerte Frankrike i VM-sluttspillene i 1978, 1982 og 1986 – og scoret mål i samtlige. Hans største øyeblikk i landslagstrøya var likevel europamesterskapet på hjemmebane i 1984, hvor Platini dominerte mer enn noen annen spiller noensinne har gjort i et EM-sluttspill, og ledet Frankrike til sin første triumf i internasjonal fotball. Platini scoret i hver eneste kamp, og satte inn til sammen ni mål i turneringen.
Etter at spillerkarrieren tok slutt i 1987, har Platini forsøkt seg som fransk landslagstrener uten at han klarte å nå de samme høydene han nådde som spiller. I dag er han «fotballpolitiker», og en av FIFA-president Sepp Blatters nærmeste medarbeidere.
I 2007 etterfulgte Platini Lennart Johansson som president for UEFA, og han ble gjenvalgt for fire år i 2011 og 2015.
I desember 2015 ble Platini utestengt fra all fotball i åtte år, senere nedjustert til fire år, på grunn av brudd på FIFAs økonomiske regelverk. Sepp Blatter fikk samme dom.
Nasjonalstat

En nasjonalstat er en stat som er oppbygd omkring en nasjon. Nasjonalstaten er en stat hvor sammensetningen av befolkningen utgjør en ensartet språklig og kulturell gruppe med felles bakgrunn og historie. Nasjonalstaten oppsto som idé etter den franske revolusjon, og tankegangen bak denne idéen kan finnes hos den politiske filosofen Montesquieu. Tanken bak nasjonalstaten er at et folk (en nasjon) selv råder for sitt territorium. Dette tar et oppgjør med opplysningstidens dynastiske enevoldsstat, som mer eller mindre var eid av suverenen eller fyrsten. Nasjonalstaten som idé knyttes til folkesuverenitetsprinsippet slik det defineres hos Rousseau. Dermed er det også en nær sammenheng mellom tanken om nasjonalstaten og tanken om demokrati og parlamentarisme. Idealet får også næring fra Herder og hans folkekultur-tanke.
Magyar Rádió

Bakgrunn

De første prøvesendingene med radio i Ungarn ble kringkastet 15. mars 1924, mens faste sendinger begynte 1. desember 1925. I april tre år etter bygget radioselskapet en sender som kunne kringkaste radioprogrammene over hele Ungarn, og i 1933 sto en 307 meter høy sender klar. Den nye senderen var en av Europas høyeste bygg på denne tiden og videreformidlet sendingene til landets første radiokanal, Budapest 1. MRs andrekanal, Budapest 2, startet sendinger i 1946.
I februar 1949 ble Budapest 1 omdøpt til Kossuth Radio etter Lajos Kossuth, en av de fremste lederne til den ungarske revolusjonen i 1848. Budapest 2 ble omdøpt til Petőfi Radio – etter den kjente ungarske poeten Sándor Petőfi.
Magyar Rádió ble i 1950 skilt fra det nasjonale telegrafbyrået som ble nasjonalisert, og i 1957 fusjonerte ungarsk radio med Magyar Televízió. De to selskapene var underlagt felles ledelse frem til de igjen ble skilt fra hverandre igjen i 1974. 
23. mai 1987 startet ungarsk radio en tredje kanal, Radio Bartók. Kanalen var oppkalt etter den ungarske komponisten Béla Bartók og sender fremdeles klassisk musikk og radioteater.

Omstrukturering og nedleggelse

Etter årtusenskiftet begynte ungarske myndigheter arbeidet med å omstrukturere landets offentlige allmennkringkasting. MR, Magyar Televízió og den offentlige tv-kringkasteren Duna TV drev parallelt frem til januar 2011, da de ble underlagt selskapet MTVA sammen med nyhetsbyrået Magyar Távirati Iroda (MTI). Samtidig fikk MTI enerett på å produsere nyheter til de offentlige kringkasterne. Ifølge ungarske politikere skulle opprettelsen av MTVA bidra til å rydde opp i landets «dysfunksjonelle offentlige kringkastingssektor». Mediereformen fikk imidlertid kritikk fra utenlandske politikere og medieeksperter som mente reformen begrenset kringkasternes uavhengighet og ga regjeringen større kontroll over landets allmennkringkastere.
I 2014 vedtok det ungarske parlamentet å fusjonere de fire kringkasterne under MTVA til ett selskap – Duna Media. Ordet Duna er det ungarske navnet for elven Donau. Det nye kringkastingsselskapet og et tilhørende kringkastingsråd ble formelt opprettet 1. juli 2015, og samtidig ble MR lagt ned. Radiokanalene til MR og Duna eksisterer fremdeles side om side i det nye kringkastingsselskapet.
Nesebein

Nesebeinet og neseåpningen

Hos menneske og andre pattedyr er nesebeinet tvert avsluttet i nederkant slik at det dannes en neseåpning mellom nesebeina og overkjeven, og den nederste halvdelen av nesa er stivet opp av en utløper av nesebrusken. Hos krypdyr, fugler og amfibier fortsetter nesebeina videre framover til de møter premaxillene, og neseåpningene ligger på siden av nesebeinet, mellom nesebeina, premaxillene og maxillene.
Menneskets nesebein er svært variable i form og størrelse, og er en viktig bidragsyter til variasjonen og personlige trekk i ansiktet. Nesebeinet er en av de viktigste markørene når man skal rekonstruere ansikter fra hodeskaller. Hos tropiske folkeslag er nesebeina relativt flate og ligger nesten i flukt med ansiktet. Folkeslag som et tilpasset et kaldere klima har ofte sterkt hvelvede nesebein, slik at de får en høy og gjerne lang nese. Hos enkelte grupper forekommer også en distinkt vinkel nederst på nesebeinet, hvilket gir en såkalt «ørnenese».
Talaimannar

Talaimannar (Tamil: தலைமன்னார்; Sinhalese: තලෙයිමන්නාරම) er en bebyggelse i Sri Lanka som ligger på den nordvestlige kysten av Mannar-øya.

Transport

Før den den ble alvorlig ødelagt av en syklon i desember 1964 var den endestasjon for fergeforbindelsen til India som gikk tvers over det svært grunne Palkstredet.
Fra Talaimannar går det vei til Mannar og dermed til resten av Sri Lanka

Grensen til India

Talaimannar (Sri Lanka) ligger ca 18 km øst for Dhanushkodi. (India). Ram Sethu bedre kjent som Adam's Bridge, er en kjede av sandbanker mellom Talaimannar og Danushkodi, som også utgjør grensen mellom India og Sri Lanka, denne grensen er den er den korteste i verden,
Sanddynen er ca 100 meter høy og 2 m bred.
Union College

Rangeringer

U.S. News & World Report rangerte Union College som nummer 41 blant liberal arts-collegene i USA i 2015, Forbes plasserte det på 66.-plass blant alle colleger i USA, mens Washington Monthly rangerte det som nr. 181 av amerikanske liberal arts-colleger i 2014.
Union College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.
2. divisjon fotball for kvinner 2014

Indre Østland Fotballkrets

¹ Røa 2, LSK Kvinner 2 og Stabæk 2 kunne ikke rykke opp.

Hålogaland Fotballkrets

¹ = Grand Bodø 2 kunne ikke rykke opp, da 1.-laget rykket ned til 1. divisjon 2015.
Tiny Terror

Tiny Terror er en musikk-EP med Cyaneed, utgitt i 2007.
Far, mor og oss

Far, mor og oss er en humoristisk skildring av en families hverdagsliv under andre verdenskrig, skrevet av den norske forfatteren Johan Borgen under hans vanlige kåseripseudonym Mumle Gåsegg, og utgitt i 1945.
Boken skildrer en familie med likhetstrekk med forfatterens egen: tre veslevoksne døtre, og barnslige kunstnerforeldre. Fortellerstemmen og synsvinkelen, som ligger hos den ene av døtrene, minner om Borgens ene barnebok fra tre år tidligere Anes eventyr
Boken ble utgitt på svensk samme år, med tittelen Far mor och vi.
Hendrie Krüzen

Landslaget

Han deltok i flere internasjonale turneringer for Nederland. Han ble europamester i fotball i 1988.
Mohamed Elyounoussi

Karriere

Han fikk sin debut for Sarpsborg 08 i i Tippeligaen den 8. mai 2011 da han ble byttet inn i en kamp mot Odd Grenland. Den 15. mars 2014 ble Elyounoussi solgt til Molde FK etter lang tids interesse fra Romsdalsklubben.
Hans første mål kom i hans første kamp for Molde FK mot Aalesunds FK 22. mars 2014.

Southampton

Den 29. juni 2018 meldte Elyounoussi overgang fra Basel til Southampton.

Landslaget

Elyounoussi har flere kamper på aldersbesteme landslag for Norge. Han ble også tatt ut til Norges A-landslagssamling i Abu Dhabi i begynnelsen av 2014. 
18. januar 2014 fikk han sin første landskamp for Norge mot Polen. 13. juni 2017 scoret han sitt første landslagsmål for Norge mot Sverige.
Tonghai

Tonghai (kinesisk: 通海县; pinyin:  Tōnghǎi Xiàn) er et fylke i provinsen Yunnan i Folkerepublikken Kina. Det ligger i byprefekturet Yuxi.
Befolkningen var på 260 617 innbyggere i 1999.

Kultutrminner

Den tradisjonelle arkitektur i Xiushan (Xiushan gu jianzhuqun, 秀山古建筑群) fra Yuandynastiets til republikkens tid ble i 2006 tilføyd på Folkerepublikken Kinas liste over kulturminner.
Schweitzerforlaget

Schweitzerforlaget er et norsk forlag som ble etablert 2004. Inspirert av Albert Schweitzer og det buddhistiske prinsipp om gavmildt å dele («dana»), fungerer forlaget som et non-profit «dana»-forlag, dvs. kunden selv avgjør i stor grad hva boken som ønskes kjøpt, skal koste. Forlaget satser på utgivelser innen emnene unitarisme, buddhisme, dikt, historie, filosofi og språk.
Bibliotekskatalogen har åtte titler utgitt av Schweitzerforlaget med adresse Askim. Siste utgivelse var i 2009.
Serekunda

Serekunda er den største by i Gambia, beliggende vest for hovedstaden Banjul, tett på landets atlanterhavskyst. Byen hadde i 2006 et innbyggertall på cirka 336.000.
Byen er kjent for sine markeder, sine silkebomulltrær, sine Black Cow-djembetrommer og sin wrestlingarena. Nærliggende byer er Kanifing, Latrikunda, Sukuta og London Corner.
Serrekunda ligger i hovedstadsområdet Greater Banjul Area (Banjul Division), i distriktet Kanifing.
Byen ble grunnlagt på 1600-tallet i den portugisiske era, og ble utbygd på 17- og 1800-tallet av britene.
Taeniopterygidae

Utseende

Mørke, smale , slankvingede steinfluer uten synlige haletråder. De voksen insektene kan kjennes på at de tre fotleddene er omtrent like lange, hos de lignende familiene Leuctridae og Nemouridae er det andre leddet mye kortere enn det første og det tredje. Beina er mørke og slanke. De røykfargede vingene foldes rundt kroppen når de ikke er i brukt og hele insektet virker svært smalt. Antennene er vanligvis nesten så lange som resten av kroppen.
Nymfene har haletråder, men kan også kjennes på den jevnlange fotleddene. De er gulbrune, langstrakte, med kraftige antenner og haletråder.

Levevis

Nymfene lever i rennende vann. De voksne insektene flyr lite, men kan løpe temmelig raskt. De er gjerne aktive tidlig på våren og kan finnes krypende på is og snø.
Rykkinn Nærsenter

Rykkinn Nærsenter, bedre kjent som «KI» eller «KI-senteret», er Rykkinns sentrale kjøpesenter. Senteret ble åpnet i 1971 under navnet «KI-senteret». Bokstavene KI henspiller på Kjøpmannsinstituttet som holdt til i kjøpesenteret. Senterets dagligvarebutikk fungerte i nesten tjue år som opplæringsbedrift for Kjøpmannsinstituttet, hvor studentene fikk praktisk erfaring i kundebehandling og butikkutvikling.
Flere profilerte kjøpmenn, gründere og næringslivspersoner har sin utdannelse fra Kjøpmannsinstituttet på Rykkinn, bl.a. Stein Erik Hagen, Petter Stordalen, Idar Vollvik og Odd Reitan.
Etter at Kjøpmannsinstituttet flyttet i 1995 skiftet senteret navn til Rykkinn Nærsenter, men går fremdeles under navnet «KI-senteret», «KI», og «Kå-i» lokalt.
Foruten butikker rommer senteret også bibliotekfilial og grendehus.
Star-Club

Star-Club var en rockescene i Hamburg i Tyskland som ble åpnet 13. april 1962 av Manfred Weissleder og Horst Fascher The Beatles var bandet som spilte åpningkvelden og fram til og med 31. mai samme år. I tillegg til dem hadde Star-Club band og artister som Bee Gees, Jimi Hendrix, Little Richard, James Brown, Fats Domino og Jerry Lee Lewis. Klubben var kjent som et langt mer elegant sted med mindre bråk og mer velkledd publikum.
Star-Club gikk imidlertid dårligere, og den siste konserten ble holdt den 31. desember 1969. I 1987 brant bygningen Star-Club lå i, og den ble dermed revet. Det er satt opp en minnestein til ære for klubben.
Flaskeskute

En flaskeskute er en naturtro modell av en båt (som regel en seilskute), som er plassert inni en glassflaske. Skuten er som regel vesentlig større enn diameteren på flaskens åpning.

Teknikk

Skuten blir bygget utenfor flasken på en slik måte at den kan foldes sammen og føres gjennom flasketuten. Ulike teknikker benyttes for å gjøre skuten sammenleggbar. For eksempel hengslet mast, hengslede rær og tråder som løper gjennom master og skrog. Vel inne i flasken reises skuten til full størrelse. Dette skjer ved å trekke i tråder som er forbundet med mastene, samt bruk av hjemmelagde verktøy for å justere seil, lime fast tråder, kutte tråder, osv. 
Havet i flasken kan være vinduskitt som er farget med knust fargekritt eller oljemaling.

Flaskeskuter i Norge

Kløckers Hus i Arendal rommer verdens største utstilling av flaskeskuter, 655 flasker, alle bygget av Kjell Birkeland (f. 1938). Birkeland oppgir å ha bygget over 4 000 flaskeskuter i løpet av sitt liv.

Foreninger

En forening ble etablert i 1978 med navn «Den norske Flaskeskuteforening av 1978». Foreningen eksisterer ikke lenger.
Folgaria

Geografi

Folgaria ligger på en høyslette på 900 – 1 000 moh ved Monte Cornettos sydheng og omfatter området fra den brede dalbunnen ved Rio Cavallo til grensen mot provinsen Vicenza.

Språk og historie

Den første zimbriske bebyggelsen i Folgaria går tilbake til 1100-tallet. I dag har italiensk fullstendig fortrengt den gamle tyske dialekten zimbrisk.
Magnus Jøndal

Karriere

Jøndal spilte som ung i Hobøl-klubben Tomter IL og senere i Follo-klubben Ski IL, før han ble tatt opp i stallen til Follo i 2006. Jøndal ble tidlig sett på som en av Norges største talenter og har vært på yngre landslag siden han var 16 år. I september 2009 ble Jøndal kalt opp til rekruttlandslaget av Norges trener Robert Hedin som i oktober 2009 spilte Grundfos cup i Polen.
Etter en god sesong for Follo HK ble Jøndal oppkalt til landslaget for å spille Bring Cup 2010, og fikk her sin landslagsdebut mot Tyskland (27–28) 15. april 2010. I 2016 gikk Jøndal til GOG Håndbold i Danmark og i 2018 til Flensburg-Handewitt.
Jøndal spilte på Norges lag som tok sølv i VM 2017 og VM 2019. I VM 2019 kom han på «all star team» som beste venstrekant.

Personlig

Jøndal er sønn av den tidligere landslagsspilleren i håndball Arild Jøndal.
Han er også student på Norges idrettshøgskole hvor han tar Bacheleor i idrettsvitenskap.

Utmerkelser

Venstrekant på All Star-team under Studentmesterskapet i håndball 2011. Juryen var utvalgt av arrangør Gøy HK. 
Årets venstrekant i Postenligaen 2009/2010, kåret av spillerne i Postenligaen.
Årets spiller i Follo: 2008/2009, kåret både av Follo HK og ØB.
Han ble seriemester i håndball Eliteserien 2014/15.
Marlene van Niekerk

Biografi

Marlene van Niekerk ble født på farmen Tygerhoek nær Caledon i Western Cape. Hun gikk på skole i Riviersonderend og Stellenbosch, hvor hun gikk ut fra Hoërskool Bloemhof. 
Hun studerte språk og filosofi ved Stellenbosch University og tok en mastergrad med avhandlingen Die aard en belang van die literêre vormgewing in Also sprach Zarathustra i 1978.
Ved universitetet skrev hun tre skuespill for amatørteater. I 1979 flyttet hun til Tyskland for å gå i regilære på teatre i Stuttgart og Mainz. Fra 1980 til 1985 fortsatte hun studiene i filosofi i Nederland og tok en doktorgrad med avhandling om verkene til Claude Lévi-Strauss og Paul Ricoeur: Taal en mythe: een structuralistische en een hermeneutische benadering.
Tilbake i Sør-Afrika foreleste hun i filosofi ved University of Zululand og senere ved Unisa. Etter dette foreleste hun i  afrikaans og nederlandsk ved University of the Witwatersrand.
Marlene van Niekerk er nå professor ved avdelingen for afrikaans og nederlandsk ved Stellenbosch University.
Second Coming (demo)

Second Coming er den fjerde demoen til death metal-bandet Massacre, og ble utgitt i 1990.
Toyotomi Hideyori

Toyotomi Hideyori (japansk: 豊臣 秀頼; født 8. september 1593, død 5. juni 1615) var Toyotomi Hideyoshis sønn og utpekte etterfølger. Moren hans, Yodo-dono, var niesen til Oda Nobunaga.

Bakgrunn

Faren av en av dem som hade forent Japan under ett styre. Når Hideyori ble bestemt som fremtidig etterfølger, var det etter at hans storebror Tsurumatsu høde svært ung. Så døde også faren, den 18. september 1598.

Hersker

Da Hideyoshi døde, hadde regentene som han hadde utpekt til å styre Japan i Hideyoris sted begynt en indre maktkamp. I 1600 tok Tokugawa Ieyasu kontrollen over landet etter slaget ved Sekigahara. Hideyori giftet seg med det sju år gamle barnebarnet til Ieyasu, Senhime, for å sikre lojaliteten hans overfor Ieyasu. Men Ieyasu fortsatte å se på Hideyori som en potensiell trussel, så vinteren 1614 angrep han Hideyori under beleiringen av Osaka. Angrepet mislykkes, men Hideyori måtte gå med på å bygge ned forsvarene sine på borgen i Osaka.
I april 1615 hørte Ieyasu at Toyotomi Hideyori hadde samlet enda flere soldater enn han hadde gjort forrige november. Toyotomi-styrkene (ofte kalt Den vestlige hær) begynte å angripe deler av Tokugawas styrker (Den østlige hær) i nærheten av Osaka. Hideyori tapte slaget, og begikk selvmord (seppuku), noe som endte det siste større opprøret mot Tokugawa-shogunatet, før den japanske revolusjonen 250 år senere.
Hideyoris sønn Kunimatsu, åtte år gammel, ble fanget og halshugd. Datteren ble sent til Tōkei-ji, hvor hun senere ble abbedisse Tenshū-ni.
Brovakten

Brovakten (eller Bruvakta, også kalt Vollmesterboligen), er en tidligere vaktbygning, nå barnehage, i Kjøpmannsgata 3 ved 
Gamle Bybro i Trondheim.
Gamle Bybro ble oppført i 1681, og var eneste broforbindelse over Nidelva til Trondheim fram til 1860-årene. 
Hensikten med Brovakten var å overvåke ferdselen over broen, samt innkreving av toll og andre avgifter ved innførsel av varer til byen.
De tidligere vaktbygninger i tre ble erstattet av dagens murbygning i 1795. I 1815 var det en vaktstyrke på en underoffiser og 11 soldater stasjonert ved denne posten.
Mellom 1873 og 1875 ble bygningen påbygd mot sør, da den ble vollmesterbolig. Bygningen ble fredet i 1927. Den ble ombygd til barnehage i 1968, og restaurert i 1983.
Bygningen er et en-etasjes hus oppført i pusset tegl, og har valmtak tekket med uglassert, rød tegl. I tillegg er det et uthus med pulttak som ble bygget i 1880.
Jacques Champion de Chambonnières

Liv

Både bestefaren og faren var organister ved det franske kongehoffet. Faren, Jacques Champion (ca 1555 – 1640), lærte ham opp i cembalospill. Senere ble han farens etterfølger som cembalist ved chambre du roi. Chambonnières regnes som en av grunnleggerne av den franske cembaloskole. Han oppdaget Louis Couperins talent, og fikk ham til Paris hvor Couperin ble hans elev. 
Chambonnières' stjerne ved hoffet sank utover 1650-tallet, og i 1657 engasjerte kongen Etienne Richard som kongelig cembalolærer, noe som såret Chambonnières' stolthet og gjorde at posisjonen hans ved hoffet var mindre sikker. Mange årtier senere fortalte Évrard Titon du Tillet om hoffintriger som hadde til hensikt å fjerne Chambonnières fra hans post og erstatte ham med Louis Couperin, men at planen gikk i vasken fordi Couperin av lojalitet til sin velgjører og venn nektet å ta posten.
Chambonnières falt tilslutt i unåde fordi han ikke ville spille generalbass i en av Lullys operaer. Da han ikke lyktes å få ansettelse i utlandet, trakk han seg tilbake til sitt hjemsted i 1662.
Han publiserte to bind Pièces de Clavecin, og disse fikk innflytelse på utviklingen av tidens klaviaturmusikk, særlig med hensyn på satsrekkefølgen i suiter.
Parcs Canada

Historie

Parcs Canada ble opprettet i 1911 under det canadiske innenriksministeret, med navnet Dominion Parks Branch. Den ble derved den første nasjonalparken i verden. Siden opprettelsen er navnet endret flere ganger, henholdsvis, innen det igjen kom til å hete Parcs Canada i 1998. Forvaltningsorganets aktiviteter reguleres gjennom bestemmelsene i den canadiske nasjonalparkloven,som ble vedtatt i 1930 og senest endret i 2000.
Dharmapuri (distrikt)

Demografi

Ved folketellingen i 2011 var det 1 502 900 innbyggere i distriktet, mot 1 295 182 i 2001. Den urbane befolkningen utgjør 17,33 %.
Barn i alderen 0 til 6 år utgjorde 10,79 % i 2011 mot 13,25 % i 2001. Antallet jenter i den alderen per tusen gutter er 911 i 2011 mot 869 i 2001.